text: reliefgravure
  
  publiceret: 2023-05-04 17:41:29+02:00
  Reliefgravure er en mekanisk metode til todimensional gengivelse af et grafisk motiv i relief på fx pengesedler og andre værdipapirer.
  Motivet anbringes i en guillochemaskine, hvor en stift med vandrette, parallelle bevægelser skanner de ophøjede og nedsænkede partier af motivet. Synkront hermed graverer et skærestål motivet i en trykplade, hvor motivet nu forløber i slyngninger, der giver et tredimensionalt indtryk af relieffet.